
2026 жылдың 9 айының жұмысы туралы 
АНЫҚТАМА-АҚПАРАТ

Ауданның атқарушы органдарымен көрсетілетін мемлекеттік қызметтердің сапасын арттыру бойынша нақты жұмыстар жүргізілуде.
Мемлекеттік қызметтерді аудан әкімдігінің 38 қызмет көрсетушісі көрсетеді: аудан әкімінің аппараты, 11 аудандық бөлім, Есік қаласы әкімінің аппараты, 25 ауылдық округ әкімдерінің аппараты.
Мемлекеттік көрсетілетін қызметтер Тізіліміне сәйкес, Еңбекшіқазақ ауданының жергілікті атқарушы органдары мемлекеттік қызметтердің 63 түрін көрсетті (2025 жылдың ұқсас кезеңінде  – 55 қызмет түрі).
2026 жылдың 9 айында барлығы 40 364 мемлекеттік қызмет көрсетілді (2025 жылмен салыстырғанда – 32 950 қызмет, бұл 18,4% артық), оның ішінде 35 667 мемлекеттік қызмет (88,4 %) "цифрлық үкімет" порталы және мемлекеттік органдардың ақпараттық жүйелері арқылы электрондық түрде көрсетілді (2025 жылдың ұқсас кезеңінде – 73 %).
Қызметтердің ең көп саны халықты әлеуметтік қорғау (37,9%), жер қатынастары (42,1 %), сәулет және қалақұрылысы саласында (16,2 %)  көрсетілген.
Есепті кезеңде Еңбекшіқазақ ауданының жергілікті атқарушы органдарында мемлекеттік қызметтер көрсету мерзімдерінің бұзылуына қатысты 15 дерек тіркелді:
	Ағымдағы жылдың қаңтар айында аудандық сәулет және қала құрылысы бөлімі тарапынан «Кент, ауыл жерлерінен жер учаскесін беру» мемлекеттік қызметі бойынша 1-кезеңде 4 мемлекеттік қызмет көрсету мерзімі бұзылған.
	Наурыз айында Ақши және Қазақстан ауылдық округтерінің әкімдері «Сауда-саттықты (аукциондарды) өткізуді талап етпейтін мемлекет меншігіндегі жер учаскелеріне құқықтарды алу» мемлекеттік қызметі бойынша бірінші кезеңде 2 мемлекеттік қызмет көрсету мерзімін бұзды. Сонымен қатар, аудандық сәулет және қала құрылысы бөлімі «Кент, ауыл жерлерінен жер учаскесін беру» мемлекеттік қызметі бойынша бірінші кезеңде 2 мемлекеттік қызмет көрсету мерзімін бұзды.

Сәуір айында аудандық ауыл шаруашылығы бөлімі «Тракторларды және олардың базасында жасалған өздігінен жүретін шассилер мен механизмдерді, өздігінен жүретін ауыл шаруашылығы, мелиоративтік және жол-құрылыс машиналары мен механизмдерін, сондай-ақ жүріп өту мүмкіндігі жоғары арнайы машиналарды жүргізу құқығына куәліктер беру» мемлекеттік қызметін көрсету мерзімін 1 жұмыс күніне бұзды.
Мамыр айында Жаңашар ауылдық округінің әкімі «Сауда-саттықты (аукциондарды) өткізуді талап етпейтін мемлекет меншігіндегі жер учаскелеріне құқықтарды алу» мемлекеттік қызметі бойынша бірінші кезеңде 2 мемлекеттік қызмет көрсету мерзімін бұзды.
Маусым айында Шелек ауылдық округі әкімі аппараты «Сауда-саттықты (аукциондарды) өткізуді талап етпейтін мемлекет меншігіндегі жер учаскелеріне құқықтарды алу» мемлекеттік қызметі бойынша бірінші кезеңде 1 мемлекеттік қызмет көрсету мерзімін бұзды.
Шілде айында аудандық тұрғын үй-коммуналдық шаруашылық және тұрғын үй инспекциясы бөлімімен «Ағаштарды кесуге рұқсат беру» және Қаражота ауылдық округінің әкімі "Сауда-саттықты (конкурстарды, аукциондарды) өткізуді талап етпейтін мемлекет меншігіндегі жер учаскелеріне құқықтар алу" мемлекеттік қызметін көрсетудің 2-кезеңінде белгіленген мерзімі бұзылған. 
Қыркүйек айында Еңбекшіқазақ ауданының әкімі "Сауда-саттықты (конкурстарды, аукциондарды) өткізуді талап етпейтін мемлекет меншігіндегі жер учаскелеріне құқықтар алу" мемлекеттік қызметін көрсетудің 1-кезеңінде белгіленген мерзімді бұзған.
Жіберілген бұзушылықтар бойынша 8 мемлекеттік қызметші тәртіптік жауапкершілікке тартылды.	
Анықтама: 2025 жылдың ұқсас кезеңінде 16 мемлекеттік қызметті көрсету мерзімін бұзылуына жол берілді. Тәртіптік жауапкершілікке 2 мемлекеттік қызметші тартылды (ескерту).	
2026 жылға бекітілген жоспарларға сәйкес мемлекеттік қызмет көрсету сапасын арттыру жөніндегі жұмыстың негізгі бағыттары: 
I. Аудан әкімі аппаратында, аудандық бөлімдерде, ауылдық округтер мен Есік қаласы әкімдерінің аппараттарында көрсетілетін мемлекеттік қызметтердің сапасына ішкі бақылау мен аудитті тұрақты негізде жүргізу:
1. Мемлекеттік қызметтер көрсету сапасына ішкі мемлекеттік бақылау.

2026 жылдың 9 айында  7 бақылау іс-шарасы өткізілді (жоспардан 100,0%), онда 7 жергілікті атқарушы орган қамтылды.
Бақылау іс-шарасын өткізу барысында мемлекеттік қызметтер көрсету саласындағы ҚР заңнамасын сақтау тұрғысынан 89 бұзушылық анықталды (ең көп бұзушылықтар «Асы ауылдық округі әкімінің аппараты» ММ-де анықталды- 36 (жалпы бұзушылықтар санынан 40,4 %):
1)	Мемлекеттік қызметтерді көрсету мерзімін бұзудың 9 фактісі «Асы ауылдық округі әкімінің аппараты» ММ-де – 5, «Ташкенсаз ауылдық округі әкімінің аппараты» ММ-де – 2, «Бәйдібек би ауылдық округі әкімінің аппараты» ММ-де – 1, «Рахат ауылдық округі әкімінің аппараты» ММ-де -1;
2)	Заңға тәуелді нормативтік құқықтық актілерде көзделген құжаттардың толық топтамасы болмаған, сондай-ақ онда көрсетілген құжаттар немесе мәліметтер тізбесі заңға тәуелді нормативтік құқықтық актілердің талаптарына сәйкес келмеген жағдайда мемлекеттік қызметтер көрсетудің 6 фактісі: «Асы ауылдық округі әкімінің аппараты» ММ-де – 5, «Бәйдібек би ауылдық округі әкімінің аппараты» ММ-де – 1;
3)	«Бәйдібек би ауылдық округі әкімінің аппараты» ММ-де заңға тәуелді нормативтік құқықтық актілерде белгіленген тізбеде көзделмеген құжаттарды талап етудің 1 фактісі;
4)	 «Асы ауылдық округі әкімінің аппараты» ММ-де құжаттар тізбесі мен мазмұны бірдей өтініштер бойынша бірнеше рет бас тартудың 2 фактісі;
5)	«Асы ауылдық округі әкімінің аппараты» ММ-де (10), «Ташкенсаз ауылдық округі әкімінің аппараты» ММ-де (8), «Бәйдібек би ауылдық округі әкімінің аппараты» ММ-де (5), «Қаракемер ауылдық округі әкімінің аппараты»ММ-де (9), «Қаратұрық ауылдық округі әкімінің аппараты» ММ-де (6), 3)	«Рахат ауылдық округі әкімінің аппараты» ММ-де (15) мемлекеттік қызметтер көрсету тәртібін (бизнес-процестерін) бұзудың 53 фактісі;
6)	Мемлекеттік қызметтер көрсету саласындағы заңнаманың өзге де талаптарын бұзудың 17 фактісі «Асы ауылдық округі әкімінің аппараты» ММ-де (14), «Ташкенсаз ауылдық округі әкімінің аппараты» ММ-де (1), «Бәйдібек би ауылдық округі әкімінің аппараты» ММ-де (2);
7) «Рахат ауылдық округі әкімінің аппараты» ММ-де мемлекеттік қызмет көрсетуден бас тарту мерзімдерін бұзудың 1 фактісі.
Қазақстан Республикасының мемлекеттік қызметтер көрсету саласындағы заңнамасын бұзғаны үшін жүргізілген бақылау іс-шараларының нәтижесінде 7 мемлекеттік қызметші тәртіптік жауапкершілікке тартылды, атап айтқанда Асы ауылдық округі әкімінің орынбасарына - сөгіс, Асы ауылдық округі әкімі аппаратының бас маманына - қатаң сөгіс, Ташкенсаз ауылдық округі әкімі аппаратының бас маманына – сөгіс, Қаратұрық ауылдық округі әкімінің орынбасарына - ескерту, Қаракемер ауылдық округі әкімі аппаратының бас маманына – сөгіс, жер қатынастары бөлімі басшысының орынбасары мен Рахат ауылдық округі әкімі аппаратының бас маманына – ескерту түріндегі тәртіптік жаза қолданылды.  
	Бақылау іс-шараларының қорытындысы бойынша 11 ұсыным әзірленді, оның ішінде 3 ұсыным орындалды, 8 ұсыным орындалу үстінде.
Анықтама: 2025 жылдың 9 айында  аудан әкімі аппаратымен 6 бақылау іс-шарасы өткізіліп, онда 6 объект (6 жергілікті атқарушы орган) қамтылды.  73 бұзушылық анықталып,	4 мемлекеттік қызметші тәртіптік жауапкершілікке тартылды.

2. Мемлекеттік қызметтер көрсету сапасын мемлекеттік бақылау субъектілерінің Қазақстан Республикасының мемлекеттік қызметтер көрсету саласындағы заңнамасы талаптарының сақталуына ішкі байқау жүргізу:
Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 8 желтоқсандағы № 78 бұйрығымен бекітілген Мемлекеттік көрсетілетін қызметтердің сапасына мемлекеттік бақылау жүргізу қағидаларының 2-параграфына сәйкес, аудан әкімі аппаратының мемлекеттік қызметтер мониторингі және ақпараттық технологиялар бөлімі ағымдағы жылдың 1 жартыжылдығында мемлекеттік көрсетілетін қызметтер көрсету саласындағы Қазақстан Республикасы заңнамасының талаптарының сақталуына ішкі байқау жүргізді. Ішкі байқаумен аудан әкімдігінің 9 мемлекеттік органы қамтылды.
Қазақстан Республикасының мемлекеттік көрсетілетін қызметтер саласындағы заңнамасының сақталуына қатысты «Е-лицензиялау» ақпараттық жүйесіне жүргізілген ішкі байқау нәтижесінде барлығы 116 бұзушылық анықталды. Бұзушылықтардың ең көп саны «Еңбекшіқазақ ауданының тұрғын үй-коммуналдық шаруашылығы және тұрғын үй инспекциясы бөлімі» мемлекеттік мекемесінде анықталды – 105 (жалпы бұзушылықтардың 92,1 %-ы), атап айтқанда:
1) Мемлекеттік көрсетілетін қызметтерді көрсету мерзімдерінің бұзылуының 11 фактісі;
2) Мемлекеттік көрсетілетін қызметтерді көрсету кезінде заңға тәуелді нормативтік құқықтық актілерде көзделген құжаттардың толық топтамасы болмаған, сондай-ақ онда көрсетілген құжаттар немесе мәліметтер тізбесі заңға тәуелді нормативтік құқықтық актілердің талаптарына сәйкес келмеуінің 5 фактісі;
3) Мемлекеттік көрсетілетін қызметтердің көрсету тәртібін бұзылуының 42 фактісі;
4) Мемлекеттік қызмет көрсетуден негізсіз бас тартудың 2 фактісі;
5) Заңға тәуелді нормативтік құқықтық актілерде белгіленген жұмыс кестесін сақтамаудың 14 фактісі;
6) Мемлекеттік көрсетілетін қызметтер саласындағы заңнаманың өзге де талаптарын бұзудың 42 фактісі.
Мемлекеттік көрсетілетін қызметтердің сапасыз көрсетілуінің негізгі себептері көп жағдайда мыналар болып табылады: 
1. Мемлекеттік органдар басшылары тарапынан өз қарамағындағылардың жұмысына бақылаудың әлсіздігі;
2. Мемлекеттік қызметтерді көрсететін мемлекеттік қызметшілердің өздерінің лауазымдық міндеттерін орындауға салғырт қарауы.
3. Мамандардың мемлекеттік көрсетілетін қызметті көрсету тәртібін айқындайтын заңға тәуелді нормативтік құқықтық актілердің талаптарын жеткілікті деңгейде білмеуі.
Анықтама үшін: 2025 жылдың есепті кезеңінде аудан әкімі аппараты «Е-лицензиялау» ақпараттық жүйесінде аудан әкімдігінің 14 мемлекеттік органына қатысты ішкі байқау жүргізіп, оның қорытындысы бойынша 65 бұзушылық анықталды. Бұзушылықтардың ең көп саны «Еңбекшіқазақ ауданының тұрғын үй-коммуналдық шаруашылығы және тұрғын үй инспекциясы бөлімі» мемлекеттік мекемесінде анықталды – 24 (жалпы бұзушылықтардың 
36,9 %-ы)

3. Көрсетілетін қызметті алушыларды мемлекеттік көрсетілетін қызметтерді алу тәртібі туралы, оның ішінде "Мемлекеттік корпорация" және "цифрлық үкімет"порталы арқылы тұрақты түрде қолжетімді нысанда хабардар ету:
Аудан әкімдігінің сайтында және мемлекеттік органдардың сайттарында мемлекеттік және орыс тілдерінде мемлекеттік қызмет көрсету тәртібін айқындайтын өзекті нормативтік құқықтық актілер орналастырылған.
Мемлекеттік қызмет көрсететін аудан әкімдігінің барлық мемлекеттік органдарында қолжетімді жерлерде мемлекеттік қызмет көрсету тәртібін айқындайтын нормативтік – құқықтық актілермен, өтініш үлгілерімен, байланыс телефондарының нөмірлерімен ақпараттық стендтер ілінген.  		
[bookmark: _Hlk156392310]Есепті кезеңде 1 118 түсіндіру іс – шаралары өткізілді (2025 жылдың ұқсас кезеңінде - 857, 1 517 205 - халық қамтылды): (газеттердегі, сайттардағы, әлеуметтік желілердегі, баспасөз конференцияларындағы және т.б. мақалалар), онда 1 579 922 адам түсіндіру іс – шараларымен қамтылды (ауданның экономикалық белсенді тұрғындары - сайлаушылардың 853,19%). Электрондық мемлекеттік қызметтерді алу тәртібі туралы 59 бейнеролик әзірленді.	

4. Халықтың қалың тобына мемлекеттік көрсетілетін қызметтердің қол жетімділігін қамтамасыз ету:
Тұрғындардың мемлекеттік қызметтерді электронды түрде алуына кеңінен қол жеткізу үшін аудандық әкімдіктің мемлекеттік органдарында "сервистік әкімдік", 5 "open space", 32 "өзіне-өзі қызмет көрсету бұрышы" ұйымдастырылып, тұрғындар электрондық мемлекеттік қызметтердің барлық түрлерін өз бетінше ала алады.
Есепті кезеңде "Электрондық бұрыштар" арқылы тұрғындар 21 917   электрондық қызмет алды және 21 388   ЭЦҚ ашылды. 2025 жылдың ұқсас кезеңінде -23 921 қызмет және 22 944 ЭЦҚ.

5. Мемлекеттік қызмет көрсететін қызметшілердің біліктілігін тұрақты түрде  арттыру:
Ағымдағы жылдың есепті кезеңінде 20 мемлекеттік қызметші мемлекеттік қызмет көрсету мәселелері бойынша оқытудан өтіп, тиісті сертификаттар алды (2025 жылдың ұқсас кезеңінде -12).
Жергілікті жерлерде  мемлекеттік қызметшілер үшін мемлекеттік қызмет көрсету тәртібін айқындайтын нормативтік-құқықтық актілерді түсіндіру, мемлекеттік қызметшілердің әдеп нормаларын сақтау бойынша 43 оқыту семинары өткізілді.

6. Мүгедектігі бар адамдар үшін олардың мемлекеттік қызметтерді алуы және барлық қызметті алушылардың мемлекеттік көрсетілетін қызметтерді ыңғайлы алуы кезінде қажетті жағдайлар жасау.
	Есепті кезеңнің қорытындысы бойынша пандустардың болуы талап етілетін 29 ғимараттың барлығында (100 %) пандустар орнатылған. Сонымен қатар, Ақши ауылдық округі әкімдігі мен жұмыспен қамту және әлеуметтік бағдарламалар бөлімінің ғимараттарында объектілердің ерекшеліктеріне байланысты пандустарды орнату талап етілмейді. Қолданыстағы пандустардың 18-і (62 %) жауын-шашыннан қорғайтын қалқамен жабдықталған және белгіленген нормативтік талаптарға сәйкес келеді.
31 ғимараттың барлығында (100 %) мүгедектігі бар адамдарға арналған автотұрақ орындары ұйымдастырылған, 15 ғимаратта (48,4 %) мүгедектігі бар адамдарға бейімделген санитариялық тораптар жабдықталған. 35 ұйымда (92,1 %) мемлекеттік органның атауы мен жұмыс кестесі көрсетілген Брайль қарпімен жазылған маңдайшалар орнатылған, ал 31 ғимараттың барлығында (100 %) персоналды шақыру түймелері қарастырылған.
	7. Мемлекеттік қызметтер көрсету сапасын арттырудың қоғамдық мониторингі
	Ауданда мемлекеттік қызметтерді көрсету кезінде туындайтын проблемалар мен кемшіліктерді қарау бойынша жұмыс тобы жұмыс істейді. Жұмыс тобының жұмыс сапарларының мақсаты – жергілікті атқарушы органдардың жұмысына талдау жасау 1) халық үшін, оның ішінде мүгедектігі бар адамдар үшін «кедергісіз орта» құру бойынша; 2) мемлекеттік көрсетілетін қызметтерді электрондық форматқа ауыстыруға ықпал ету.
 2026 жылдың есептік кезеңінде бекітілген кестеге сәйкес жұмыс тобы 7 мемлекеттік органға барды (2025 жылдың ұқсас кезеңінде – 9, 23 бұзушылық). Жұмыс сапарының нәтижесінде Қазақстан Республикасының мүгедектердің құқықтарын қорғау және мемлекеттік қызметтер көрсету саласындағы заңнамасында 14 бұзушылық анықталды (нашар көретін және зағип адамдар үшін жағдайлар жасалмаған). 
	Анықталған бұзушылықтардың негізгі себептерінің бірі – қажетті жабдықтар мен материалдарды сатып алуға, сондай-ақ ескі үлгідегі ғимараттарды жөндеуге бюджет қаражатының жеткіліксіздігі.
Жұмыс сапарларының қорытындысы бойынша мемлекеттік органдардың басшыларына мүгедектігі бар адамдар үшін қажетті жағдай жасау кезінде анықталған бұзушылықтарды мүмкіндігінше жою, сондай-ақ электрондық мемлекеттік қызметтерді одан әрі ілгерілету, халықты электрондық мемлекеттік қызметтерді алу дағдыларына оқыту мақсатында, «өзіне-өзі қызмет көрсету бұрыштарында» электрондық мемлекеттік қызметтерді алу үшін қолайлы жағдай жасау.
	Есепті кезеңде анықталған бұзушылықтардың барлығы орындалды.	Тиімділікті бағалау критерийлерінің бірі мемлекеттік қызметтерді уақытылы және сапалы көрсету болып табылады.
	Мемлекеттік қызмет көрсету сапасын арттыру мәселесі аудан әкімі аппаратының қатаң бақылауында.   

